|  |  |
| --- | --- |
| METSAOSAKONDPEAMETSAÜLEMKÄSKKIRI | |
|  | (digitaalallkirja kuupäev) nr 1-5/23 | |



**Metsateede kasutusse andmine**

**(Vinni vald)**

Vinni Vallavalitsus esitas 27.04.2022 Riigimetsa Majandamise Keskusele taotluse nr 5-2/2-1 Lääne-Viru maakonnas Vinni vallas asuvate metsateede avalikuks otstarbeks kasutusse andmise lepingu sõlmimiseks. Avalduses loetletud kinnisasjade Põlula metskond 22 (katastritunnus 70201:002:110) ja Põlula metskond 44 (katastritunnus 70201:002:1330) valitsejaks on Keskkonnaministeerium ja volitatud asutuseks Riigimetsa Majandamise Keskus.

Tulenevalt eeltoodust ja lähtudes ehitusseadustiku § 93 lõikest 2, Vabariigi Valitsuse 09. jaanuari 2007. a määrusega nr 4 kinnitatud “Riigimetsa Majandamise Keskuse põhimääruse” § 18 lõikest 5 ja Riigimetsa Majandamise Keskuse juhatuse 18.01.2022. a otsuse nr 1-32/1 „RMK kinnisasjade kasutusse andmise juhend“ peatükist 6 ja Riigimetsa Majandamise Keskuse 20.04.2021 otsuse nr 1-32/34 „Volituste andmine vara kasutusse andmise otsustamiseks“ punktist 1.4 ning esitatud taotlusest otsustan

1. Anda *Vinni valla* (edaspidi nimetatud kasutaja, vallavalitsuse registrikood 75008746, aadress Tartu mnt 2, Pajusti, Vinni vald, 46603 Lääne-Viru maakond) kasutusse käesolevas käskkirjas ja tee avalikuks otstarbeks kasutusse andmise lepingus sätestatud tingimustel ja ulatuses Lääne-Viru maakonnas Vinni vallas järgmised teed:
   1. *Mõedaku - Suusabaasi tee* (nr 7020113), mis asub Mõedaka külas Põlula metskond 22 kinnisasjal (kinnistu registriosa nr 12187650, katastritunnus 70201:002:1110, riigi kinnisvararegistri kood KV2483, pindala 13,66 ha, maatulundusmaa). Tee pikkus on ligikaudu 274 m ja laius ligikaudu 4,4 m ning kaitsevööndi laius 20 m. Kasutusse antava ala suurus on ligikaudu 6685,6 m² ning selle asukoht on näidatud käesoleva käskkirja lisaks oleval asendiplaanil;
   2. *Lavi - Artelli tee* (nr 7020122), mis asub Lavi külas Põlula metskond 44 kinnisasjal (kinnistu registriosa nr 12458050, katastritunnus 70201:002:1330, riigi kinnisvararegistri kood KV2501, pindala 23,29 ha, maatulundusmaa). Tee pikkus on ligikaudu 314 m ja laius ligikaudu 4,2 m ning kaitsevööndi laius 20 m. Kasutusse antava ala suurus on ligikaudu 7598,8 m² ning selle asukoht on näidatud käesoleva käskkirja lisaks oleval asendiplaanil;
2. Määrata teede kasutusse andmise tingimused ja tähtaeg alljärgnevalt:
   1. teed anda kasutusse avalikuks otstarbeks;
   2. tagada tee vastavus kruusatee seisunditaseme 2 nõuetele vastavalt ehitusseadustiku, majandus- ja taristuministri 14.07.2015 määruses nr 92 „Tee seisundinõuded“ ja teistes õigusaktides esitatud nõuetele ning kanda vastavate kohustuste täitmisega seotud kulud;
   3. teed anda kasutusse tasuta ja tähtajaga 5 (viis) aastat. Kui üks lepingu pooltest ei ole hiljemalt 1 (üks) kuu enne lepingu lõppemist saatnud teisele lepingu poolele kirjalikku ettepanekut lepingu lõpetamiseks, pikeneb leping automaatselt järgnevaks 3 (kolme) aastaseks perioodiks. Analoogset lepingu pikenemise põhimõtet ei kohaldata järgnevate 3 (kolme) aastaste perioodide osas.
3. RMK metsaosakonna Lääne-Virumaa metsaülemal sõlmida tulenevalt käesoleva käskkirja punktidest 1, 2 ja 3 DHS-is vormide sarjas asuva vormi kohane metsatee avalikuks kasutusse andmise leping.

(allkirjastatud digitaalselt)

Andres Sepp

Peametsaülem

Jaotuskava: Andres Lavrenov, Malle Viiburg, Urve Jõgi